Document ID: 32012D0200

KOMMISSIONENS AFGØRELSE
af 18. april 2012
om ændring af beslutning 2004/452/EF om fastlæggelse af en liste over organer, hvis forskere kan gives adgang til fortrolige data til videnskabelige formål
(meddelt under nummer C(2012) 2291)
(EØS-relevant tekst)
(2012/200/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 223/2009 af 11. marts 2009 om europæiske statistikker (1), særlig artikel 23, og
ud fra følgende betragtninger:
(1)
Kommissionens forordning (EF) nr. 831/2002 af 17. maj 2002 om gennemførelse af Rådets forordning (EF) nr. 322/97 om EF-statistikker, for så vidt angår adgang til fortrolige data til videnskabelige formål (2), fastlægger med henblik på at gøre det muligt at drage statistiske konklusioner til videnskabelige formål betingelserne for at give adgang til fortrolige data, der indberettes til EU-myndigheden, og regler for samarbejdet mellem Unionen og de nationale myndigheder for at lette denne adgang.
(2)
I Kommissionens beslutning 2004/452/EF (3) fastlægges listen over organer, hvis forskere kan gives adgang til fortrolige data til videnskabelige formål.
(3)
University of Johannesburg, Sydafrika; University of Massachusetts, Massachusetts, USA; President & Fellows of Harvard College, Massachusetts, USA; kontoret for økonomiske aspekter af klimaændringer, energi og transport under Europa-Kommissionens Generaldirektorat for Det Fælles Forskningscenter; kontoret for informationssamfundet under Europa-Kommissionens Generaldirektorat for Det Fælles Forskningscenter; kontoret for landbrug og biovidenskab i økonomien under Europa-Kommissionens Generaldirektorat for Det Fælles Forskningscenter; kontoret for bæredygtig produktion og bæredygtigt forbrug under Europa-Kommissionens Generaldirektorat for Det Fælles Forskningscenter; kontoret for arbejdsmarkedsmæssige og sociale analyser under Europa-Kommissionens Generaldirektorat for Beskæftigelse, Sociale Anliggender, Arbejdsmarkedsforhold og Inklusion må betragtes som organer, der opfylder betingelserne, og bør derfor tilføjes til listen over organer, organisationer og institutioner, der er omhandlet i artikel 3, stk. 1, litra e), i forordning (EF) nr. 831/2002.
(4)
Foranstaltningerne i denne afgørelse er i overensstemmelse med udtalelse fra Udvalget for Fortrolige Statistiske Oplysninger -
VEDTAGET DENNE AFGØRELSE:
Artikel 1
Bilaget til beslutning 2004/452/EF erstattes af teksten i bilaget til nærværende afgørelse.
Artikel 2
Denne afgørelse er rettet til medlemsstaterne.
Udfærdiget i Bruxelles, den 18. april 2012.

Labels: 12
7
19